Pethèt uga diarani lamtoro, mandingan/kemlandingan utawa petai cina.[1] Pethet nduwèni jeneng latin Leucaena leucocephala.[1] Déné pethèt iki kalebu famili Mimesaceae.[1] Ing Indonésia tanduran pethèt kalebu akèh cacahé.[2] Godhong tanduran pethet kerep kanggo ramban pakan kéwan, déné wijiné kang isih ijo biyasané kanggo masakan umpamane campuran buntil utawa bothok. Pupus godhonge uga kena kanggo campuran pecel.[2] Saliyané iku kayu pethèt kang atos uga kena kanggo kayu obong utawa kanggo olah-olah ing pawon.[2] Ing laladan tartamtu ana kang ngunakaké godhong pethèt kang isih nom (pupuse) dadi tamba tatu anyaran.[2]